
Sua Sanctitas, Beatissimus Pater mittere ad Nos dignabatur in sequentibus publi- 
catas litteras, quibus Benedictio nuntiatur omnibus Christi fidelibus, qui pro aerario Pontif. 
obolum devoto animo obtulerunt, 


Pius P. P. IX. 


Dilecte Fili salutem et Apostolicam Benedictionem. Gavisi sumus, Dilecte Fili, eo 
devotionis et amoris testimonio, quod et epistolae tuae significationes et adjecta Tarnoviensis 
populi oblatio praeferebant. Licet enim adversitas temporum eam Nobis, sicut plerisque Eccle- 
siarum Pastoribus, conditionem fecerit, ut ope reapse egeamus filiorum Nostrorum; multo tamen 
suavius afficimur oflerentium aflectu quam munere, cum nihil magis optemus, quam arctam 
fidelium conjunctionem cum Nobis eamque mentium et cordium unitatem, cujus hujusmodi dona 
pignora sunt et effectus, Pergratum itaque tibi et populo Tarnoviensi profitemur animum; 
ejusque ac paternae Nostrae benevolentiae testem tibi et ipsi Benedictionem Apostolicam 
peramanter impertimus. 


Datum Remae apud S. Petrum die 5 Februarii 1870. 
Pontificatus Nostri Anno XXIV. 
Pius PP. IX. m. p. 


Continuatio motiyorum. 


XXI. Si, ut Jeremias, bene cognosceremus et sentiremus miserias et necessitudines 
nostras: Eyo vir, ait Thren. 3. videns paupertatem meam: si compateremur miseriis aliorum 
nobis commendatorum, et tot calamitatibus publicis et particularibus, quibus remedium adferre 
debemus precibus ab Ecclesia institutis: an illas recitare possemus tanto eum tepore et indif- 
ferentia? Petimus multa et magna; ast non ea petimus ex intimo corde. Esine hoc orare, et 
rogare gratiam et misericordiam, dum ore tantum proferimus verba ardentissima et igne plena, 

absque eo, quod cor intus-ardeat, aut animus ipsemet sciat, se orare et rogare? Si coram 
Judice tuo esses, inquit Augustinus, et admissus ad audientiam rogares eum, ut "Tribunal 
ascenderet ad te audiendum; et si tu "interea non amplius de eo cogitares, et de aliis omnino 
negotiis tractares cum aliis personis praesentibus: quomodo Judex iste pati posset ejusmodi 
contemptum? Quomodo,- petit a te S. Cypr. te audiri a Deo, postulas, cum te-ipse non 
audias? Igitur levemus corda nostra ad Dominum, si exaudiri optemus: effundamus in con- 
speciu ejus preces nostras cum fervore et devotione: imitemur Psalmistam dicentem Ps. 141. 
Effundo in conspectu ejus orationem meam, et tribulationem meam ante ipsum pronun- 
tio: Dicamus cum Ecclesia: Sursum corda: habemus ad Dominum. 


XXII. Quamvis cum Psalmista Ps, 140. Dominum rogare deberemus: Non de- 
clines cor meum in verba malitiae, ad excusandas excusationes in peccatis; et proinde 
excusationes hujusmodi numquam praetexere: multi tamen adeo sunt obcaecati, ut excusare 
velint distractiones voluntarias. et negligentias suas in recitatione divini Officii sub praetextu 
nimiae longitudinis, Quare cum languore, fastidio, et mira praecipitantia munus illud obeunt; 
ita quidem, ut vix inchoarint, quin fiiisse optent. An igitur tempus utiliori et suaviori modo 
transigi potest, quam in laudando Deum? Quomodo adimplendi muneris sui taedere potest 
eum, qui illud diligit? Quilibet exercitium professionis suae quaerere, in eo delectari, atque eo 
libenter gaudenterque perfungi solet: et ecce! praeclarissima suavissimaque omnium est pro- 
fessio ista, quam profitentur Ecclesiastici: et tamen saepe-saepius exercetur cum fastidio et 
taedio. Sane, fastidio et taedio simili affici, pudere eos deberet maxime. Profecto non parcus, 
at potius temporis prodigus reputandus est, quisquis se multum profecisse et accelerasse pu- 
tat, si integro aut medio quadrante horae citius aliis suum recitet Breviarium. 


XXIII. Fastidium taediumque ejusmodi dissipare et auferre debet attenta consideratio 
exempli et praesentiae Salvatoris nostri Jesu Christi. Ipse nocte dieque praesens est in Ec- 
clesiis nostris pro nobis. Supplicantis personam ibidem gerit sub accidentibus modici panis; 
ibidemque necessanter pro nobis orat, offerens vulnera sua, et Sanguinem, quem pro nobis 
in ara Crucis fudit. Et quomodo, ipso praesente, taedio affici possumus? ex intimo tabernaculi 
nobis dicit, ut olim tribus suis dilectissimis Discipulis: Non potuistis una hora vigilare me- 
eum. Matth. 26. Quid! ego, inquit, unice pro vobis oceupor: Totus in usus nostros impen- 
sus, ut loquitur Bernardus. Et vos non sine molestia et taedio, identidem mecum estis: et, 
quam potestis citissime, inde aufugitis? Enimvero talis exprobratio audiri nequit ab eo, in 
cujus corde regnat amor Dei, quin protinus commoveatur ardentique zelo et desiderio inflam- 
metur praeteritas negligentias et tepores reparandi attentione continua et veneratione perenni 
in praesentia Domini supremi, a quo omnia nos oportet expectare, et cui omnia debemus. 


XXIV. Frequens orationis usus non deberet nos taedio afficere, ast potius nos 
magis magisque excitare, novoque accendere fervore ad adorandam supremam Dei Majestatem, 
amandam ejus gloriam, cantandas ejus laudes, benedicendam ejus justitiam, agnoscendam nos- 

tram dependentiam, ad nos ipsos ei ex toto offerendos, ad cultum infinitae ejus magnitudini 
reddendum humiliatione nostri corporis, oblatione ac sacrificio nostri cordis. Exercitia Religionis 
ei sunt semper, et ubique debita. Oratio bene facta est Deo gratissima, laetificat Angelos et 
Beatos, ut ait Chrysost. Et quomodo talis nos occupationis taedere potest? Jesus Christus 
integras transigebat noctes orando Patrem ad impetrandam pro nobis misericordiam: Erat 
pernoctans in oratione Dei. Luc. 6. Orat ergo Dominus, inquit Ambrosius, non ut pro 
se obsecret, sed ut pro me impetret. In quo sane nobis praebet exemplum, quod imitemur. 
Quid enim, addit idem, te pro salute tua facere oportet, quando pro te Christus in ora- 
tione pernoctat? Qui amat Deum, dulcissimam semper reperit in ejus praesentia consolationem: 
Non habet amaritudinem convictus illius, neque taedium conversatio ejus. Sap. 8. 


XXV. Unicum spei nostrae objectum, scopus ac finis nostrarum actionum univer- 
sarum, debet esse gloria Dei, possessio summi boni, Societas Angelorum et Beatorum inces- 
santer Deum laudantium et benedicentium, Hae laudes, hae gratiarum actiones, an eis videntur 
nimis longae? an earum pertaesi aut fastidiosi fiunt? minime: at potius torrente voluptatis 
inebriantur ad satietatem: Torrente voluptatis tuae potabis eos. Ps. 35. In saecula saecu- 
lorum laudabunt te. Ps. 85, O occupatio suavissima! o felicitas inaestimabilis! Bonum est, 
nos hic esse, cum Petro dicunt. O coelestis Jerusalem, ubi per totam aeternitatem cantan- 
tur pulcherrima Cantica. Elevemus ac introducamus cogitationes nostras in hoc splendidissi- 
mum Divinitatis palatium: admiremur societatem illam Sanctorum: perpendamus eam, qua 
gaudent, felicitatem, nobis quoque praeparatam, si illorum imitemur exempla. Quid! an igitur 
fastidio affici possumus facientes, prout modo in nostra est potestate, quod speramus posthac 
facere tam perfecte, tamque gaudenter? Longa nimium haud nobis aeternitas erit ad fruendum 
ineffabili ista satisfactione: et longae nimium nobis videbuntur aliquae diei aut noctis horae 
ad nos ad id praeparandum illudque promerendum? 


XXVI. Laudantbus assidue caeteris creaturis. Dominum modo suo, an hominem 
taedebit laudare Creatorem suum, ad cujus imaginem ipse solus creatus est? Id sane non 
tantum valde indecorum; sed et, teste Cassiodoro in Ps. 102. grande foret sacrilegium. Coe- 
lum adorat eum: Stellae, ex quo formatae fuerunt, dixerunt ei, adsumus: et lucerunt ei 
cum jucunditate, qui fecit eas. Baruch 3. Coeli enarrant gloriam Dei, et opera manuum 
ejus annuntiat firmamentum: dies diei eructat verbum, et nox nocti indicat. scientiam. 
Ps, 18. Arbores sylvarum, flores camporum et hortorum, animalia terrestria, aquatilia, et vo- 
latilia, verbo, omnes creaturae laudant Dominum: an igitur homo, qui in terra constitutus est 
ad honorandum, benedicendum, orandum Deum, solus deerit tam pio et honorifico Officio? et 
illi, qui inter homines ad id munus electi et peculiariter destinati sunt, illo fungentur absque 
respectu et devotione, cum nausea et praecipitatione? animemus nos ergo ferventi devotione, 
et ad exemplum Davidis, invitemus Angelos omnesque Beatos, mortales omnes universasque 
creaturas ad laudandum Deuini panie nobiscum benedicendum: Laudate Dominum de 
Coelis. Ps. 148. 

XXVII. Descendamus paululum cogitationibus nostris ad inferos, ad regionem illam 
lacrymarum et ploratuum, quorum numquam erit finis; tn hunc locum tormentorum Luc. 16 
et maledictionum, ubi daemones et damnati in aeternum exclusi ex Sion coelesti, numquam 
cantabunt dulcia, quae illic cantantur, Cantica. Consideremus sempiternos illos fletus, quos nulla 
umquam vel minima consolatio, nequidem ad momentum, suspendet aut interrumpet: perpenda- 
mus stridorem illum dentium, qui est evidentissimum desperationis signum, quae equidem ali- 
quatenus perpendi, at non valet explicari: meditemur flammas illas inextinguibiles, quas sem- 
piterna: accendit ira. Quam tunc comparationem instituere poterimus: divini Officii longitudinem 
inter et horribilem illam aeternitatem tormentorum? formidabiles damnatorum clamores inter et 
cantum. Psalmorum? blasphemias reproborum inter et preces laudesque Dei? O quanta dife- 
rentia! O quanta est felicitas laudare et benedicere Deum! eo magis quod laudando et benedicendo 
Deum mereamur et obtineamus misericordiam divinam, et gratiam; qua evitemus miserias et 
mala ila sempiterna, quorum vel sola cogitatio horrorem ingerit et pavorem. 

XXVIII. Aliud quoque motivum efficacissimum ad nos inducendum, ut bene fun- 
gamur nostro officio, est recordatio divinae praesentiae: Deus totus oculus est, ait divus 
Augstin. Hic oculus omnia intuens ac perspiciens semper in nos est defixus et intentus; 
praecipue dum oramus. Ipse considerat constitutionem nostram exteriorem: Omnes viae meae 
in conspectu tuo, P. 118. Praecipue vero considerat dispositionem nostram interiorem: In- 
tuetur cor, 1. Reg, 16. Numquid deberemus tremere ac trepidare in praesentia illius, qui 
dicitur et est Rex tremendao Majestatis? Angeli tremunt prae veneratione et respectu in 
praesentia supremae hujus Majestatis: Tremunt potestates. Et nos viles homunciones audemus 
in conspectu ejus nos gerere sine respectu, et cum animo distracto? Duo isti Cherubim, de 
quibus Exod. 25, semper respiciebant se mutuo versis vultibus in propitiatorium. Id sane 
docere nos debet, quod semper cum respectu et reverentia recordari debeamus divinae prae- 
sentiae, versosque habere vultus seu oculos mentis in illam. Audiamus ac imitemur Prophetam 
Regium dicentem Ps. 24. Oculi mei semper ad Dominum. Et iterum Ps. 122. sicut oculi 
ancillae in manibus dominae suae; ita ocuti nostri ad Dominum Deum nostrum, donec 
misereatur nostri. ( Continuatio: seg.) 


Continuatio 


Casuum. litureicorum. 


36. Cooperator in Ecclesia filiali: celebrans panem jam obtulit; minister vero urceo- 
lum, vini. perrecturus altare offendit et vinum. totum effundit. Quaer. Quid faciendum sit, cum 
intra tres horas aliud vinum afferri non possit? Resp: Missa statim abtumpenda et Philippe 
ab altari recedendum est; etenim non licet alteram. tantum speciem. consecrare. 

(S. Alphons. kb. 6, tract, 3. c. 1. dub. 2. n. 195.) 

37, In quadam parochia S. Sebastianus est Patronus principalis Ecclesiae. Quaer. 
Quo ritu ejus Officium unacum Missa celebretur, utpote separandum a S. Fabiano? Resp. 
Officium sub ritu dupl. 1. cl. fit totum de Communi unius Martyris non Pontificis praeter 
Lect. I. Noct, quae recitandae sunt ex Comm, plur, Mart. (Fratres. debitores sumus) cum 
Oratione Praesta quaesumus, ut intercedente etc., ac Missa In virtute tua cum Evangel. 
Officii cum Glor. et Cred. Festum autem S. Fabiani transfertur. 
(S. R. C. 13. Aug. 1695, et 2. Maj. 1801.) 


(Idem suo modo observetur in aliis festis. Sanctorum conjunctorum, si illos separari contingat.) 


38. Neosacerdos, dum in- Missa oculorum elevatio injungitur, elevat quidem oculos, 
crucem vero non aspicit. Quaer. Num Rubricis satisfiat? Resp. Negative; nam in elevatione 
oculorum juxta Rubricas crux aspicienda est, uti declaravit S. R. C. 22. Jul. 1848. 


39. Titus sub celebratione Missae recordatur, se nullam aquam commiscuisse vino. 
Quaer. Quid illi agendum sit? Resp. Si Titus hujus suae omissionis recordatur ante consé- 
crationem calicis, licet Hostia jam consecrata sit, quantocius debet affundere aquam, graviterque 
peccaret id negligens, quamvis consecratio solius vini fuerit valida, Si vero Titus hujus omis- 
sionis nonnisi post consecrationem utriusque speciei recordatur, debet Sacrificium absolvere 
nec aliquid affundere, cum permixtio aquae non sit de essentia Sacramenti, et aliunde Ecclesia 
ordinaverit, aquam affundendam et commiscendam vino, non sanguini Jesu Christi, qui tunc 
est in calice. 


(S. Alphons. lib. 6. tract. 3. c. 1. dub. 4. n. 208. R. 2. 4.) 


40. Sacerdos, vini fastidio laborans, in celebratione purificationem calicis et ablu- 
tionem post Communionem perficit sola contentus aqua. Quaer. Num licite? Resp. Negative; 
peccat in re gravis momenti, mutans caeremonias Missae, quod a Concilio Tridentino prohibitum est. 

(Sess. 22. Decret. de observe. et evit. in celebr, Mss. Alph. lib. 6. tr. 3. cap. 3. 
dub. 5. n. 408.) 


41. Dum Sacerdos quidam post consecrationem‘ crucem super calicem format cum 
s. Hostia, haec cadit e manu in calicem, Quaer. Quo ritu prosequendum sit Sacrificium? 
Hesp. Si Celebrans commode extrahere potest ex calice parlem s. Hostiae non madefactam, 
Missa continuanda est, quin aliquod repetatur, et cum hac parte caeremoniae ordinariae per- 
agendae sunt usque ad finem Sacrificii. Verum si s. Hostia ita madefacta est, ut Celebrans 
ne pártem sensibilem. quidem siccam habere possit, omissis omnibus crucibus et caeremoniis 
circa s, Hostiam et cum s. Hostia peragi solitis, Missa continuanda est usque ad sumtionem 
et tune simul corpus cum sanguine Domini sumendum, dicendo: „Corpus et Sanguis Do- 
mini etc. 

42, Cooperator sumto s. sanguine et! prima" ablutione, advertit aliquot guttulas, de 
quibus dubium est, num sint s. sanguinis an vini. Quaer. Quid ipsi sit faciendum ? Resp. 

Eas guttulas non extergat purificatorio, sed calicem gyrando cum purificatione uniat et tune 
hanc sumat. 


"43. Sacerdos in die solemni Nativ. Domini in secunda Missa ex errore loco vini 
aquam in calicem infudit et super eam verba consecrationis protulit, attamen errorem, cum 
eandem aquam sumserat, advertens novum vinum, juxta Missalis praescriptum, consecravit ac 
postmodum hausit. Quaer. Num tertiam Missam celebrare possit? Resp. Negative; nam je- 
junium naturale sumta aqua, quam putavit vinum consecratum, revera fractum erat. Consecratio 
autem novi vini et sumtio ejusdem consecrati in.secunda Missa post sumtam aquam pertinebat 
ad perficiendum Sacrificium, quod praevalet Ecclesiastico praecepto de non sumenda Eucha- 
ristia nisi servato jejunio. 


44. Cooperator in Natali Domini tres Missas in continuo celebrans, in prima post 
sumptum s. sanguinem uti in secunda tota et in tertia usque post Communionem quoad genu- 
flexiones etc. se gerit, ut in Missa coram Sanctissimo exposito, putans in calice, qui, si ab 
altari non receditur, non est purificandus, species s. sanguinis aliquas adhuc adesse. Quaer. 
Num rite se gerat? Resp. Negative; nam Rubricae nihil de genuflexionibus dictis praescribunt. 


CS. €. R. 20. Jul. 1686.) 


45. Sacerdos quidam, qui aquam pro vino in calice habebat, ea sumta errorem 
detexit, sed ne coram populo altare circumstante admirationem moveret, Missam more con- 
sueto ad finem duxit; depositis vero sacris vestibus in aliam ecclesiam, isto die a nemine 
visitatam cum aedituo perrexit, ubi novum vinum consecravit. Quaer. Quid de hoc casu ju- 
dicandum? Resp. Sacerdos ille multipliciter deliquit; nam 1) rubricas in tali casu observandas 
metu non excusando neglexit; 2) prius sacrificium imperfectum reliquit; secunda enim conse- 
eratio erat inchoatio novi Sacrificii, missa priori per reditum in Sacristiam et depositionem s. 
vestium penitus finita, non autem complementum prioris Sacrificig 3) secundum quoque Sa- 
erificium fuit imperfectum; 4) s. sanguinem noviter consecratum fracto jejunio sumsit; 5) ap- 
plicationem obligatoriam Missae non complevit, quare tenetur istam supplere alia Missa. 


46. In quadam Ecclesia filiali habentur per annum omnes functiones sacrae, excepta 
benedictione cerei Paschalis et fontis baptismalis, Quaer. Quem ritum in Sabbato sancto 
Celebrans in Missa ibi observet? Resp, Cum in Sabbato s, celebrationes Missarum privata- 
rum omnino prohibeantur et unica tantum Missa conventualis una cum Officio ejusdem Sabb. 
sancti celebretur. (S. R. C. 11. Mart, 1690.), in illa Ecclesia celebrari non poterit; si 
vero speciali indulto celebrari possit, Sacerdos celebrabit more solito sed sine Introitu. 


CS. R. C. 31. Jul. 1821.) 


47. Parochus vult, ut Cooperator in Fer, V. in Coen. Domini et in Sabb. s. Mis- 
sam privatam pro desiderio parochianorum celebret, Quaer. Num licite? Resp. Cooperatorem 

illicitae petitioni sine peccato satisfacere non posse; iteratis enim Decretis Missae privatae in 
secundo triduo hebdomadis majoris severe prohibitae sunt. 
(Decret. Clement. XI. 16. April. 1740. S. R. C. 11. Febr. et 11. Mart. 1690., 
28. Mart. 1795., 31. Aug. 1839. etc.) 


48. ARA quidam in omni Ecclesia, ad quam pro celebranda Missa accedit, 
celebrat Missam Officio proprio correspondentem nec unquam ritui alienae Ecclesiae se ac- 
commodat. Quaer. Num rite agat? Resp. Negative; Sacerdos enim debet quoad colorem se 
uniformare Ecclesiae, in qua celebrat. Si igitur recitat Officium dupl. de Martyre et celebrat 
in Ecclesia, ubi celebratur sub ritu dupl. de s. Confessore aut de s. Virgine, celebrare de- 
bet de Sancto, cujus particularis illa Ecclesia celebrat Officium; nam non- poterit celebrari 
de s. Martyre, si color fuerit-albus; sicuti etiam non solum quoad colorem, sed quoad ritum 
se conformare debet alienae Ecclesiae, si ibi peragitur Festum cum solemnitate et concursu 
populi. Si autem ibi non DIO RS Missae Defunctorum, tunc non tenetur se conformare ne- 
que quoad colorem. ? 

(S. R. C. 11. Jun. 1701. 4. Sept. 1745., 7. Mai. 1746., 29. Jun. 1752., 
7. Sept. 1816. et 16. nor 1818.). 

49. Sacerdos quidam solet in Missa, calice post Communionem reposito in medio 
altari, Velum supra bursam plicare. Quaer. Num rite? Resp. Negative; etenim tam in prin- 
cipio Missae, quam post Communionem calix debet esse totus velatus in parte anteriori. 

(S. R. C. 12. Jan. 1669.) 
(Continuatio seq.) 

Rozporządzenie Wys. c. k. Namiestnictwa o alumnatyku wydane 23. grudnia 
1869. do L. 55807. 


Ponieważ dotychczasowy sposób spłacania należytości alumnatyku z góry okazał 
w praktyce wiele niedogodności połączonych z ciągłą pisaniną i częstemi sprostowaniami raz 
już sporządzonych wykazów; przeto wzywam Przewiel. Konsystorz, aby począwszy od roku 
1870. dotyczące alumnatyku wykazy, nie z początkiem, ale aż po upływie każdego roku 
przedkładał i w tym względzie trzymał się słów tutejszego rozporządzenia z dnia £3. 
Października 1859. L. 44461. jako odinis w téj sprawie obowiązującego. 
Lwów dnia 23. Grud. 1869. 


Wielebnemu Duchowieństwu do zastósowania się. 

N. 195. 


Okólnik Przeswietnego c. k. Namiestnictwa z dnia 16. Lutego 1870. b. r. do L. 3813. 
odnoszący się do ślubów pensyonowanych oficerów. 


Z powodu szczegółowego wypadku, że pewien jako półinwalida pensyonowany c. 
k. oficer przypuszczony został do złożenia slubów małżeńskich bez wykazania się przyzwo- 
leniem właściwćj władzy wojskowćj, poleciło mi wysokie c. k. Ministerstwo Wyznań i O- 
Swiécenia pod dniem 18. Stycznia b. r. do L. 321., abym w myśl reskryptu wys. c. k. 
Ministerstwa obrony krajowćj i bezpieczeństwa publicznego z dniem 24. Grudnia 1868. do 
L. 3898. zwrócił uwagę Przewielebnego Konsystorza na to, że $. 52. Ust. wojskowej 
z dnia 5. Grudnia 1868. (Dz. p. p. N. 151.) uwalniający w sprawach małżeńskich pen- 
syonowanych oficerów i urzędników wojskowych, tudzież inwalidów patentalnych nieumiesz- 
czonych w domu inwalidów, od dotyczących przepisów wojskowych, odnosi się tylko do tych 
oficerów, stron wojskowych, urzędników wojskowych, stron niższych i sług armii, którzy 
jako zupełni inwalidzi lub z innego powodu sżałe są pensyonowani, tudzież do inwalidów 
patentalnych i rezerwistów, gdy przeciwnie dla czasowo pensyonowanych wojskowych 
daléj dla oficerów, którzy jako półinwalidzi pensyonowani i do służby miejscowćj notowani 
są, tudzież dla żołnierzy, umieszczonych w domu inwalidów obowiązują i nadal postano- 
wienia najwyższego reskryptu z dnia 30. Sierpnia 1861. o małżeństwach w c. k. armii la- 
dowćj, ogłoszone rozporządzeniem c. k. Ministerstwa wojny z dnia 14. Września 1861. 
do L. 3851. 

O czém wszystkich dusz Pastórzy zawiadomić należy, 


Lwów dnia 16, Lutego 1870. 


Udziela się Wielebnemu Duchowieństwu do ścisłego przestrzegania. 


W Tarnowie dnia 25. Lutego 1870. 


E. Consistorio Episcopali, 


Tarnoviae die 12. Martii 1870. 


Ex mandato Illustrissimi ac Rever. Praesulis 


Franciscus Ser, Szłosarczyk, 


Officialis ac Vicarius generalis, | Cyprianus Netuschil, 
Cancellarius. 


Tarnoviae, 1870. Typis Anastasii Rusinowski, Typographi Episcopalis. Impensis Consistorii. 


